
Acasă » Actualitate >» Ce biografie ii făcea MAE in 2010 lui Călin Georgescu 


Consiliul ONU pentru Drepturile Omului (CDO) de la Geneva in iunie 2010 I-a 
desemnat în funcţia de Raportor special ONU pentru efectele adverse ale 
transportului de produse și deșeuri toxice și periculoase asupra realizării 
drepturilor omului, pe candidatul din partea României, Călin Georgescu. Știrea 
este reluată acum de jurnalistul Bogdan Tiberiu Iacob. 


Din știrea interesantă este biografia lui Călin Georgescu transmisă de MAE. 


Acesta a fost primul mandat tematic obţinut de România de la înființarea CDO, în 2006. 
„Durata mandatului este de 3 ani, cu posibilitatea prelungirii. La actuala sesiune CDO au 
fost desemnați opt raportori speciali, selecția acestora făcându-se dintr-un număr de 290 de 
candidați, reprezentând toate grupurile geografice”, explica atunci MAE. 


„Călin Georgescu a ocupat funcții manageriale atât în cadrul unor instituţii publice, cum ar fi 
Ministerul Mediului și Ministerul Afacerilor Externe, cât și al structurilor din cadrul societății 
civile. De asemenea, a dobândit expertiză ONU în cadrul Programului ONU pentru 
Dezvoltare (UNDP), unde s-a consacrat în special temelor de protecţie a mediului și de 
dezvoltare sustenabilă. Actualmente este director executiv la Centrul Naţional pentru 
Dezvoltare Sustenabilă”, precizează Ministerul de Externe. Potrivit MAE, succesul marcat 
prin alegerea reprezentantului român se datorează atât elementelor de pregătire și 
experiență personale ale candidatului, cât și importanţei pe care România o acordă 
domeniului respectării și promovării drepturilor omului. 

